РЕПУБЛИКА СРБИЈА

ОПШТИНСКA УПРАВА

ОПШТИНЕ ДОЉЕВАЦ

Број: 404-2-99/2017-05

12.01.2018. год.

Д о љ е в а ц

ПРЕДМЕТ: Одговор на постављенo питањe у вези јавне мале вредности услуге израде и допуне Планова детаљних регулација, број, број 404-2-99/2017-05

**ПИТАЊА:**

1. „У конкурсној документацији за јавну набавку мале вредности, услуге израде и допуне Планова детаљних регулација, број 404-2-99/2017-05, наводите, да поводом додатног услова о обавезном броју **стално запослених**, општина Дољевац, овим условом, на страни 10. „*Да понуђач има запошљено у сталном радном односу најмање 10.( десет ) инжењера“* врши пословну дискриминацију (што је супротно члану 12. став 1. и 3. Закона о јавним набавкама), односно омогућава учешће тзв. „великим кућама“ (а чији је опстанак због сталног броја запослених доведен у питање у целој Србији, јер је просто нерационално пословати на тим принципима), а истовремено искључивши право да свака фирма има право осим сталног радног односа, користи и друге облике уговорених ангажовања, који су у складу са Законом о раду, равноправно ангажовање радника (сарадника) и то:

1. Рад по уговору о раду на одређено време;

2. Рад по уговору о делу;

3. Рад по уговору о обављању привремених и повремених послова;

4. Рад по уговору о допунском раду.

Па стога, од Наручиоца очекујете да Понуђачима, омугући да равноправно конкуришу са могућношћу у ангажовања појединих експерата које Закон о раду равноправно третира (у овом случају Вам је онемогућено да равноправно конкуришете у овој јавној набавци).

2. Такође наводите да у конкурсној документацији наручилац трежи 10 ангажованих лица, али када се сабере број ангажованих лица са личним лиценцама са листе може се видети да је то 15 особа. Колико ангажованих лица је потребно са којим лиценцама?

**ОДГОВОРИ:**

1. У погледу Ваших примедби, које се одоносе на испуњење додатног услова, везано за кадровски капацитет „*Да понуђач има запошљено у сталном радном односу најмање 10. (десет) инжењера“* није повређено начело једнакости понуђача из члана 12.Закона о јавним набавкама ("Сл. гласник РС", бр. 124/2012, 14/2015 и 68/2015).

У конкурсној документацији за јавну набавку мале вредности, услуге израде и допуне Планова детаљних регулација, број 404-2-99/2017-05, предвиђени додатни услов, везано за кадровски капацитет, „*Да понуђач има запошљено у сталном радном односу најмање 10 инжењера“*  не представља националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

Предвиђањем додатног услова, „*Да понуђач има запошљено у сталном радном односу најмање 10 инжењера“ ,* наручилац жели да обезбеди већу сигурност у погледу квалитата и озбиљности обављања предмета јавне набавке,с обзиром да се ради о изради три Плана детаљних регулација, са специфичним наменама простора, што захтева ангажовање већег броја стручњака из различитих области.

2. У вези постављеног питања, да у конкурсној документацији наручилац трежи 10 ангажованих лица, али када се сабере број ангажованих лица са личним лиценцама са листе може се видети да је то 15 особа, обавештавамо Вас да ћемо сходно Вашим примедбама, будући да се ради о техичкој грешци, исту исправити и извршити измену конкурсне документације, која ће бити објављена на порталу Управе за јавне набевке и сајту општине Дољевац.

Комисија за јавне набавке